ຄະນະກູ້ພັຍຕ່າງປະເທດ ຟ້າວເດີນທາງໄປໃຫ້ການຊ່ອຍເຫລືອ ແກ່ພວກທີ່ໄດ້ຮັບເຄາະ ຈາກແຜ່ນດິນໄຫວ ໃນອິນໂດເນເຊັຽ
ຂ່າວສຳຄັນອື່ນໆ: ປະທານາທິບໍດີຟິລິບປິນ ປະກາດພາວະ ພັຍພິບັດ ຂະນະທີ່ໄຕ້ຝຸ່ນ Parma ຫຍັບໃກ້ເຂົ້າມາ; ທ່ານໂອບາມາ ໂຄສະນາວັທນະທັມ ທີ່ມີຄວາມຫຼາກຫຼາ
ຄະນະກູ້ພັຍສຸກເສີນຂອງຕ່າງ ປະເທດ ພວມພາກັນເລັ່ງລັດ ເດີນທາງໄປຍັງ ເຂດທີ່ເກີດແຜ່ນດິນໄຫວຮ້າຍແຮງໃນເກາະສຸ ມາຕຣາ ຂອງອິນໂດເນເຊັຽ ຂະນະທີ່ ຈຳນວນ ພວກທີ່ເສັຽຊີວິດ ຍັງສືບຕໍ່ ມີໂຕເລກເພີ້ມຂຶ້ນ ເຈົ້າໜ້າທີ່ ອິນໂດເນເຊັຽເວົ້າວ່າ ໂຕເລກຜູ້ເສັຽ ຊີວິດ ຈາກແຜ່ນດິນໄຫວ ທີ່ມີຄວາມແຮງ ແທກໄດ້ 7 6ຣິກເຕີ້ ໃນວັນພຸດ ຜ່ານມານີ້ ມີບໍ່ຕ່ຳກວ່າ 770 ຄົນແລ້ວ ແຕ່ມີທ່າທາງວ່າຈະເພີ້ມສູງກວ່ານີ້ຫລາຍເທົ່າ ຂະນະທີ່ເຊື່ອກັນ ວ່າ ຍັງມີຫລາຍພັນຄົນຖືກທັບຖົມຢູ່ ຕາມຊາກຫັກ ພັງ ທ່ານ JOHN HOLMES ຫົວໜ້າບັນເທົາທຸກທາງດ້ານມະນຸສທັມ ຂອງອົງການ ສະຫະປະຊາຊາດ ກ່າວວ່າ ມີຜູ້ໄດ້ຮັບບາດເຈັບຫລາຍຮ້ອຍຄົນ ແລະຈຳນວນຜູ້ເສັຽຊີວິດ ອາດມີເຖິງ 1100 ຄົນ ຄະນະນາຍແພດໝາສືບກິ່ນ ອຸບປະກອນການຂຸດ ແລະປັດຈັຍ ບັນເທົາທຸກສຸກເສີນອື່ນໆ ກຳລັງຫລັງໄຫລໄປຍັງເກາະ ສຸມາຕຣາ ການປະຕິບັດງານ ກູ້ພັຍໃນເມືອງ PADANG ຊຶ່ງເປັນເມືອງເອກໃນເຂດສຸມາຕຣາ ຕາເວັນຕົກ ທີ່ມີປະຊາຊົນ ອາສັຍຢູ່ 900 ພັນຄົນນັ້ນ ໄດ້ດຳເນີນໄປແບບຊ້າໆ ຍ້ອນບໍ່ມີໄຟຟ້າໃຊ້ ແລະອຸບປະກອນໜັກ ເພື່ອຂົນຍ້າຍ ຊາກຫັກພັງຂອງຕຶກອາຄານ ແລະແຜ່ນຊີມັງ ຂນາດໃຫຍ່ ທີີ່ໄດ້ພັງລົງມານັ້ນ ປະທານາທິບໍດີຟີລິບປິນທ່ານນາງ GLORIA ARROYO ໄດ້ປະກາດ ໃຫ້ຟີລິບປິນໝົດທັງປະເທດ ຢູ່ໃນສະພາບພັຍ ພິບັດຮ້າຍແຮງຂະນະທີ່ຟີລິບປິນພວມກະກຽມ ຮັບມືກັບລົມພາຍຸໃຫຍ່ທີ່ອາດມີຂຶ້ນພາຍໃນໄລ ຍະບໍ່ເທົ່າໃດມື້ ມີການພະຍາກອນວ່າ ໄຕ້ຝຸ່ນ PARMAຈະພັດເຂົ້າຖລົ່ມ ພາກຕາເວັນອອກ ຂອງຟີລິບປິນ ໃນວັນເສົາ ຈະມານີ້ໂດຍຈະນຳ ເອົາລົມ ທີ່ມີຄວາມແຮງ ເກືອບ 200 ຫລັກກິໂລແມັດ ຕໍ່ຊົ່ວໂມງ ມາພ້ອມ ທ່ານນາງ ARROYO ໄດ້ສັ່ງໃຫ້ ຣັຖບານຢູ່ໃນ 6 ແຂວງ ຍົກຍ້າຍປະຊາຊົນ ອອກໜີຈາກເສັ້ນທາງຂອງ ລົມພາຍຸ ນອກນັ້ນ ທ່ານນາງຍັງໄດ້ປະກາດ ໃຫ້ຟີລິບປິນໝົດທັງປະເທດ ຢູ່ໃນສະພາບ ພັຍພິບັດຮ້າຍແຮງ ເພື່ອວ່າ ຈະສາມາດນຳໃຊ້ກອງທຶນຕ່າງໆ ເພື່ອຊ່ອຍຣັຖບານ ຮັບມືກັບ ເຫດການສຸກເສີນຕ່າງໆ ເຈົ້າໜ້າທີ່ຟີລິບປິນ ເຕືອນວ່າ ລົມໄຕ້ຝຸ່ນ PARMA ອາດຈະເຮັດໃຫ້ ພັຍນ້ຳຖ້ວມ ທີ່ເກີດຈາກລົມໄຕ້ຝຸ່ນເກສນາ ໃນສັບປະດາແລ້ວນີ້ ຮ້າຍແຮງຂຶ້ນຕື່ມ ໄຕ້ຝຸ່ນເກສນາພາໃຫ້ເກີດ ພັຍນ້ຳຖ້ວມ ຮ້າຍແຮງສຸດ ໃນຟີລິບປິນ ໃນຮອບສີ່ທົສວັດ ແລະເຮັດໃຫ້ມີຜູ້ເສັຽຊີວິດ ຫຼາຍກວ່າ 400 ຄົນ ໃນທົ່ວເຂດເອເຊັຽຕາເວັນ ອອກສຽງໃຕ້ຊຶ່ງໃນນັ້ນຫຼາຍກວ່າ 290 ຄົນແມ່ນເສັຽຊີວິດໃນຟີລິບປິນ ເກືອບ 100 ຄົນໃນວຽດນາມຢ່າງນ້ອຍ 14 ຄົນ ໃນກຳປູເຈັຽ ປະທານາທິບໍດີ ສະຫະຣັດ ທ່ານ BARACK OBAMA ກ່າວ ຕໍ່ຄະນະກັມມະການກິລາໂອລິມປິກສາກົນວ່າ ນະຄອນ CHICAGO ບ່ອນທີ່ທ່ານຖືວ່າເປັນ ບ້ານໃໝ່ຂອງທ່ານນັ້ນ ພ້ອມແລ້ວ ແລະກໍກະ ຕືລືລົ້ນ ທີ່ຈະເປັນເຈົ້າພາບ ຈັດການແຂ່ງຂັນກິລາ ໂອລິມປິກ ໃນປີ 2016 ທ່່ານ OBAMA ໄດ້ກ່າວຖແລງບໍ່ເທົ່າໃດຊົ່ວໂມງ ລຸນຫລັງທີ່ໄດ້ ເດີນທາງໄປເຖິງ ນະຄອນຫລວງ COPENHAGENຂອງເດນມາຣ໌ຄ ບ່ອນທີ່ຄະນະກັມມະການ ກິລາໂອລິມປິກສາກົນ ກຳລັງປະຊຸມກັນເພື່ອຄັດເລືອກເອົາ ຫົວເມືອງທີ່ຈະໄດ້ ເປັນເຈົ້າພາບ ຈັດການແຂ່ງຂັນກິລາໂອລິມປິກ ປະທານາທິບໍດີ ສະຫະຣັດ ໄດ້ກ່າວເຖິງ ຄວາມຮັກ ແລະຫລົງໄຫລຂອງທ່ານ ກ່ຽວກັບ ນະຄອນດັ່ງກ່າວ ບ່ອນທີ່ທ່ານ ໄດ້ຍ້າຍເຂົ້າໄປຢູ່ ໃນຖານະຜູ້ຈັດຕັ້ງ ປະຊາຄົມ ເມື່ອ 25 ປີກ່ອນ ທ່ານເວົ້າວ່າ ນະຄອນ CHICAGOໄດ້ຕ້ອນຮັບ ໃນຄວາມຫລາກຫຼາຍ ຂອງບັນດາຊົນຊາດຊົນເຜົ່າ ໂດຍເອີ້ນວ່າເປັນບ່ອນທີ່ ຄວາມສາມັກຄີ ຂອງພວກເຮົາ ແມ່ນສີສັນ ທີ່ໄດ້ມີການສະແດງອອກ ເຈົ້າໜ້າທີ່ມຽນມາກ່າວວ່າ ສານແຫ່ງ ນຶ່ງໄດ້ປະຕິເສດ ຕໍ່ການຂໍອຸທອນຂອງທ່ານນາງ ອອງຊານ ຊູຈີ ຜູ້ນຳພັກຝ່າຍຄ້ານ ໃນມຽນມາ ກ່ຽວກັບ ການຕັດສິນໂທດເມື່ອບໍ່ດົນມານີ້ ໃນ ວັນສຸກມື້ນີ້ ສານທີ່ນະຄອນຢ່າງກຸ້ງ ໄດ້ຕັດສິນ ເຫັນພ້ອມກ່ຽວກັບການລົງໂທດ ທ່ານນາງອອງ ຊານ ຊູຈີ ຜູ້ທີ່ເຄີຍໄດ້ຮັບ ລາງວັນໂນແບລຂແນງສັນຕິພາບ ທີ່ວ່າທ່ານນາງ ໄດ້ລະເມີດເງື່ອນໄຂ ໃນການກັກບໍຣິເວນ ທ່ານນາງ ທ່ານນາງໄດ້ຖືກຕັດສິນໂທດ ໃຫ້ກັກບໍຣິເວນຕື່ມອີກ 1 ປີເຄິ່ງ ໃນເດືອນສິງຫາຜ່ານມາ ຫລັງຈາກຜູ້ຊາຍ ຊາວອະເມຣິກັນຄົນນຶ່ງ ໄດ້ລອຍນ້ຳແບບບໍ່ໄດ້ຮັບການເຊື້ອເຊີນ ໄປຍັງເຮືອນ ຂອງທ່ານນາງ ໃນລະຫວ່າງ ການຮັບຟັງການພິຈາຣະນາ ກ່ຽວກັບການຂໍອຸທອນນັ້ນ ທະນາຍຂອງທ່ານນາງ ອອງຊານຊູຈີໄດ້ໂຕ້ແຍ້ງວ່າ ກົດໝາຍທີ່ທ່ານນາງ ໄດ້ຖືກຕັດສິນໂທດໄປນັ້ນ ແມ່ນອີງຕາມຣັຖທັມມະນູນ ທີ່ໝົດອາຍຸ ແລະດັ່ງນັ້ນ ຈຶ່ງບໍ່ສົມບູນ ທ່ານ NYAN WINນຶ່ງໃນທະນາຍຄວາມ ຂອງທ່ານນາງ ອອງຊານຊູຈີ ກ່າວວ່າ ຕົນຈະຍື່ນຂໍອຸທອນຕໍ່ສານສູງຕື່ມອີກ ບ່ອນທີ່ຍັງມີຄວາມຫວັງ ເຫລືອຢູ່ ຣັຖມຸນຕຣີການ ຕ່າງປະເທດສະຫະຣັດທ່ານນາງ HILLARY CLINTON ໄດ້ພົບປະ ກັບຣັຖມຸນຕຣີການ ຕ່າງປະເທດວຽດນາມ ໃນມື້ວານນີ້ ເພື່ອປຶກສາຫາຣື ກ່ຽວກັບເຣື່ອງການຄ້າ ສິດທິມະນຸດຄວາມໝັ້ນຄົງ ແລະການຊ່ອຍເຫລືອພວກ ທີ່ປະສົບພັຍ ລົມໄຕ້ຝຸ່ນເກສນາໃນຕົ້ນອາທິດນີ້ ທ່ານນາງ CLINTON ແລະຣັຖມຸນຕຣີ ການຕ່າງປະເທດ PHAM GIAKHIEM ໄດ້ຖແລງ ຕໍ່ພວກນັກຂ່າວ ລຸນຫລັງການພົບປະກັນ ຊຶ່ງທ່ານ KHIEM ເວົ້າວ່າການເຈຣະຈາ ໄດ້ດຳເນີນໄປ ພາຍໃຕ້ບັນຍາກາດ ທີ່ສັນມິດ ສ້າງສັນ ແລະກົງໄປກົງມາ ທ່ານເວົ້າວ່າ ປະເທດທັງສອງ ຈຳເປັນຕ້ອງໄດ້ ເສີມສ້າງຄວາ ມສັມພັນສອງຝ່າຍທີ່ພວມມີການ ເຕີບໃຫຍ່ຂຍາຍໂຕ ຂຍາຍຄວາມສັມພັນ ທາງດ້ານການຄ້າ ການສຶກສາແລະເທັກໂນໂລຈີ ທ່ານນາງ CLINTON ກ່າວວ່າ ທ່ານນາງໄດ້ສະແດງຄວາມເສົ້າເສັຽໃຈເປັນທີ່ສຸດ ຕໍ່ວຽດນາມ ກ່ຽວກັບການພັດຖລົ່ມແລະການສູນເສັຽຊີວິດ ຈາກລົມໄຕ້ຝຸ່ນເກສນາ ທ່ານນາງເວົ້າວ່າ ສະຫະຣັດ ພ້ອມແລ້ວທີ່ຈະໃຫ້ການຊ່ອຍເຫລືອ ແກ່ປະຊາຊົນວຽດນາມ ເພື່ອໃຫ້ຟື້ນໂຕຄືນຈາກພັຍພິບັດດັ່ງກ່າວ ເຈົ້າໜ້າທີ່ ສືບລັບປາກິສຖານ ກ່າວວ່າຜູ້ນຳຫົວຮຸນແຮງ ຊາວ UZBEKIS TAN ທີ່ເປັນເຄືອຂ່າຍ ຂອງກຸ່ມກໍ່ການຮ້າຍAL-QAIDA ນັ້ນ ເຊື່ອວ່າ ໄດ້ຖືກຂ້າຕາຍ ແລ້ວໃນການໂຈມຕີ ດ້ວຍລູກສອນໄຟຂອງ ສະຫະຣັດ ໃນເຂດພາກຕາເວັນຕົກ ສຽງເໜືອຂອງປາກິສຖານ ເຈົ້າໜ້າທີ່ກ່າວໃນວັນສຸກ ມື້ນີ້ວ່າ ນາຍ TAHIR YULDASHEV ຜູ້ນຳຂະບວນການ ອິສລາມແຫ່ງUZBEKISTAN ໄດ້ຮັບບາດເຈັບ ໃນການໂຈມຕີ ໂດຍເຮືອບິນ ທີ່ບໍ່ມີຄົນຂັບຂອງສະຫະຣັດ ທີ່ແຂວງ WAZIRISTAN ໃຕ້ ເມື່ອທ້າຍເດືອນສິງຫາ ຜ່ານມາໃນບໍຣິເວນຊາຍແດນ ຕິດກັບ ອັຟການິສຖານ ມີລາຍງານວ່າ ຜູ້ກ່ຽວໄດ້ເສັຽຊີວິດໃນເວລາ ບໍ່ເທົ່າໃດມື້ຕໍ່ມາ ຖ້າຫາກໄດ້ຮັບການຢືນຢັນ ການເສັຽຊີວິດ ຂອງນາຍYULDASHEV ຈະເປັນການເສັຽຫາຍ ຮ້າຍແຮງ ສຳລັບກຸ່ມຫົວຕໍ່ສູ້ ແລະເປັນການເພີ້ມກຳລັງໃຈ ໃຫ້ແກ່ກອງທັບ ປາກິສຖານ ທີ່ກຳລັງວາງແຜນ ກວດລ້າງຄັ້ງໃຫຍ່ຢູ່ໃນຂົງເຂດດັ່ງກ່າວ ອົງການຂ່າວເອພີ ໄດ້ອ້າງຄຳເວົ້າ ໂຄສົກຄົນນຶ່ງຂອງກຸ່ມທາລີບານ ທີ່ກ່າວວ່າ ລາຍງານທີ່ວ່ານີ້ ບໍ່ມີມູນຄວາມຈິງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ